
POZIV ZA DOSTAVU PONUDA
Centar za rehabilitaciju Stančić,Stančić, Zagrebačka 23, Dugo Selo, kao naručitelj pokrenuo je postupak jednostavne nabave izrade projektne dokumentacije za izgradnju i opremanje kuće namijenjene uspostavi usluge organiziranog stanovanja na građevinskoj čestici 480/10 k.o. Dugo Selo II u Ulici grada Biograda n/m u Dugom Selu te Vam upućuje ovaj Poziv za dostavu ponude.
1. DIJELOVI POZIVA ZA DOSTAVU PONUDE:

· DIO 1.- Ponudbeni list
· DIO 2.-Troškovnik
2.OPIS PREDMETA NABAVE:
Projekt Centra za rehabilitaciju Stančić  za korisnike socijalnih usluga u zajednici obuhvaća izradu projektne dokumentacije za izgradnju i opremanje kuće namijenjene uspostavi usluge organiziranog stanovanja. Organizirano stanovanje je socijalna usluga kojom se osigurava stanovanje u stambenoj jedinici uz stalnu stručnu i drugu pomoć i potporu u osiguravanju osnovnih životnih potreba te socijalnih, radnih, kulturnih, obrazovnih, rekreacijskih i drugih potreba radi uspostavljanja i održavanja njihovih socijalnih uloga, izjednačavanja njihovih mogućnosti, poboljšanja kvalitete života, poticanja aktivnog i samostalnog življenja te socijalnog uključivanja, ovisno o potrebama korisnika. Pravo na uslugu se priznaje punoljetnim osobama s invaliditetom (intelektualnim, mentalnim, osjetilnim i sl.).

Prostor treba biti organiziran prema Pravilniku o mjerilima za pružanje socijalnih usluga NN 58/2024 (17.5.2024.).Projektom treba predvidjeti izgradnju kuće s dvije stambene jedinice za pružanje usluge organiziranog stanovanja (jedne stambene jedinice u prizemlju do 150 m2 za slabije pokretne i nepokretne  korisnike  i jedne stambene jedinice na katu do 120m2 za pokretne korisnike). U svakoj od stambenih jedinica bilo bi smješteno do 5 korisnika. 

Uz manji stan na katu, potrebno je predvidjeti u prostoru do 30m2 ured voditeljice Podružnice organiziranog stanovanja Dugo Selo za pohranu dokumentacije i održavanje sastanaka.

Objekt javne i društvene namjene trebao bi imati ukupnu neto površinu do 300 m2. Naručitelj je predvidio zidane građevine.

 Postojeće stanje
Predmet obuhvata projektiranja nalazi se na građevinskoj čestici 480/10 k.o. Dugo Selo II, veličine 740 m² u Ulici grada Biograda n/m u Dugom Selu. Čestica je neizgrađena.

Lokacijski uvjeti gradnje

Objekt je potrebno planirati u skladu s važećim Prostornim planom uređenja grada Dugog Sela (Službeni glasnik Grada Dugog Sela, broj, 6/04, 13/06, 14/06, 8/10, 8/12, 8/13, 1/14, 2/15, 4/15, 11/20, 02/21 – ispravak, 3/21, 3/22, 9/22 i 11/22 – pročišćeni tekst), člankom 8.e vezano uz namjenu, položaj i mogućnosti gradnje na predmetnoj građevnoj čestici.

PLANIRANO STANJE

Komunalna infrastruktura

Prometna površina:- kolni pristup treba omogućiti s novoizgrađenim prilazom u širini od min. 4,5 m. Predvidjeti pješački ulaz do kuće.

Vodoopskrba:
- predvidjeti novi priključak na javnu mrežu vodovoda

Kanalizacija:
- predvidjeti novi priključak na javnu mrežu 

Elektroenergetski priključak:


- predvidjeti novi priključak na javnu elektroenergetsku mrežu i plin

TK priključak:
- predvidjeti novi priključak na javnu TK mrežu

TLOCRTNI I VISINSKI ELEMENTI ZGRADE, NAMJENA I DISPOZICIJA PROSTORA

Na budućoj parceli  potrebno je sukladno odredbama prostornog plana na snazi projektirati samostojeću jednokatnu  kuću s dvije stambene jedinice i prostorijama za ured voditeljice Podružnice. 

Planirana neto površina iznosi do 300 m2, uz sljedeće uvjete propisane Pravilnikom o mjerilima za pružanje socijalnih usluga :

-
zgrada u kojoj se nalaze prostorije u kojima se pružaju usluge u prostoru pružatelja usluga mora ispunjavati uvjete sukladno posebnim propisima iz područja graditeljstva

-
prostorije danju moraju biti osvijetljene prirodnim izvorom svjetlosti, a noću umjetnim izvorom svjetlosti koji osigurava dobru vidljivost u svim prostorijama

-
osigurati zaštitu od izravnog prodiranja sunčevih zraka u spavaonicama i prostorijama u kojima se zadržavaju korisnici i radnici, a u spavaonicama treba osigurati mogućnost zamračenja

-
u prostorijama u kojima se zadržavaju korisnici i radnici u pravilu se osigurava prirodno prozračivanje, iznimno u prostorijama s nedovoljnim prirodnim prozračivanjem potrebno je osigurati mehaničku ventilaciju

-
u spavaonicama koje ne smiju biti prolazne i prostorijama u kojima se zadržavaju korisnici i radnici temperatura prostora mora biti 20° C – 28° C

-
visina prostorija mora iznositi najmanje 240 cm, iznimno, može se koristiti i prostor niži od 240 cm, ako je funkcionalan i ispunjava ostale uvjete propisane ovim Pravilnikom

-
mora imati instalaciju za dovod vode i odvodnju otpadnih voda, električnu instalaciju, pristup fiksnoj ili mobilnoj telefonskoj mreži i internetu za sve vrste socijalnih usluga, 

-
mora imati važeće isprave o pregledu, ispitivanju i provjeri ispravnosti električnih instalacija te ako je primjenjivo ovisno o opremljenosti prostora: gromobranske instalacije, sustav za grijanje i pripremu tople vode, zdravstvene ispravnosti vode koja se ne isporučuje iz javne vodoopskrbe, vodonepropusnosti sabirne jame ako objekt nije spojen na kanalizaciju, dimnjaka te nepropusnosti plinskih instalacija

-
u prostorijama koje služe za održavanje osobne higijene i fizioloških potreba korisnika i radnika, pripremu obroka, pranje rublja i čišćenje mora se omogućiti korištenje tekuće tople i hladne vode s odvodnjom

-
okoliš i vanjski izgled zgrade moraju biti uređeni i osvijetljeni

-
zaštita od požara provodi se sukladno posebnim propisima

-
zgrada ili dio zgrade u kojoj se pružaju usluge ovisno o vrsti usluge i korisničkoj skupini mora imati potreban broj funkcionalno raspoređenih prostorija namijenjenih korisnicima, te radnih i pomoćnih prostorija namijenjenih radnicima

-
ako zgrada ili dio zgrade u kojoj se pružaju usluge ima balkon ili terasu, oni moraju biti ograđeni ogradom sukladno propisima iz područja graditeljstva

-
prilikom izgradnje stubišta, isto treba imati ogradu i rukohvate cijelom dužinom

-
podovi u prostorijama u kojima se pružaju usluge ne smiju biti klizavi, te podovi i zidovi u zahodu i kupaonici moraju biti od materijala koji ne propušta vodu, lako se čisti i održava

-
za pripremu i vođenje evidencije te čuvanje dokumentacije i arhive u pravilu se osigurava zasebna prostorija, a iznimno se može koristiti i drugi primjereni prostor

-
stambena jedinica mora imati plan evakuacije

-
stambena jedinica u kojoj se pružaju usluge za korisnike smanjene pokretljivosti i korisnike koji koriste pomagala za pokretljivost mora osiguravati tim korisnicima nesmetan pristup, kretanje i boravak u prostoru kao i pokretnim korisnicima

-
stambena jedinica mora imati potreban broj funkcionalno raspoređenih prostorija namijenjenih korisnicima kao što su: spavaonice, prostor za dnevni odmor koji može biti povezan s prostorijom za pripremu i serviranje hrane te pranje posuđa, kupaonicu i toalet, te prostor za održavanje čistoće rublja
-  potrebno je osigurati prostoriju za potrebe radnika sa sanitarnim čvorom

-
stambena jedinica mora imati odgovarajući prostor za skladištenje prehrambenih proizvoda odvojen od prostora namijenjenog za skladištenje sredstava za čišćenje i osobnu higijenu koji mogu biti u sklopu kuhinje, odnosno sanitarnog čvora ili druge odgovarajuće prostorije

-
mora imati funkcionalnu i pristupačnu kupaonicu (walk in) i toalet.

-
prostor za održavanje čistoće rublja može biti organiziran u sklopu kupaonice

-
spavaonice mogu biti najviše dvokrevetne te ne smiju biti prolazne

-
oprema i namještaj moraju odgovarati namjeni pojedine prostorije te biti primjereni dobi i vrsti oštećenja korisnika

-
osigurati odgovarajući broj stolaca, stolova i polica ili ormara za pripremu i vođenje evidencije te čuvanje dokumentacije i arhive

-
u stambenom prostoru u kojem se pruža usluga organiziranog stanovanja mora se osigurati potrebna oprema za vođenje i odlaganje evidencije i dokumentacije za radnike koji izvode aktivnosti s korisnicima, te ormar koji se može zaključati za pohranjivanje lijekova

-
u spavaonicu se ne mogu smještavati korisnici različitog spola, osim uz suglasnost korisnika odnosno njegovog zakonskog zastupnika.

-
u stambenom prostoru potrebno je osigurati odgovarajući broj vatrogasnih aparata sukladno posebnom propisu

-
za korisnike koji se kreću uz pomoć pomagala za pokretljivost mora se osigurati primjereni razmak između ležajeva

-
za nepokretne korisnike potrebno je osigurati stolove za serviranje jela u krevetu, a ako je to potrebno, iznad ležaja ugrađuju se hvataljke

-
predvidjeti LED rasvjetu uz ugradnju senzornog osvjetljenja 

NAMJENA KUĆE

Namjena kuće bit će organizirano stanovanje za osobe s invaliditetom u prizemlju i na katu. Na katu bi se nalazio i uredski prostor voditeljice Podružnice. U odnosu na planiranu namjenu predviđa se izgradnja stambenih građevina na sljedeći način:

Planira se izgradnja objekta s glavnim ulazom orijentiranim na ulicu. Ispred ulaza potrebno je osigurati propisani broj parkirnih mjesta za automobile. Iza objekta planira se izgradnja „zelene terase“ za boravak korisnika u prirodi uz postavljanje malog vrta na povišenim gredicama, natkrivene sjenice, roštilja, vrtne kućice, koša za košarku ili golova i sl. Navedeno ne ulazi u izračun ukupne površine.

U prizemlju objekta planira se izgradnja komfornog stana u potpunosti prilagođenog  osobama s invaliditetom što uključuje maksimalnu pristupačnost svim prostorijama s dovoljno prostora za kretanje u invalidskim kolicima. Stan bi trebao imati sljedeće prostorije: ulazni hodnik, dnevnu sobu s kuhinjom i blagovaonicom, ostavu/spremište, 3 spavaće sobe (dvije dvokrevetne i jednu jednokrevetnu), 1 kupaonicu s wc-om i zasebni toalet. Prilikom planiranja objekta predvidjeti povezanost kuhinje, blagovaonice i dnevnog boravka te spavaće sobe sa sanitarnim čvorom. Predvidjeti ugradbene garderobne ormare gdje je to god moguće. Također predvidjeti zaštitne ograde na balkonima ili terasama. Predvidjeti prostoriju za tehničke instalacije (sustav grijanja i slično) te prostoriju za praonicu rublja (praonica, peglaonica i sušionica). Sa zapadne strane zgrade  predvidjeti izlaz  u dvorišni dio.

Kapacitet stambene jedinice je 5 korisnika. 

Na katu planirati izgradnja komfornog stana prilagođen pokretnim  osobama s invaliditetom. Stan bi trebao imati sljedeće prostorije: ulazni hodnik, dnevnu sobu s kuhinjom i blagovaonicom, ostavu/spremište, 3 spavaće sobe (dvije dvokrevetne i jednu jednokrevetnu), 1 kupaonicu s wc-om i zasebni toalet. Prilikom planiranja objekta predvidjeti povezanost kuhinje, blagovaonice i dnevnog boravka te spavaće sobe sa sanitarnim čvorom. Predvidjeti ugradbene garderobne ormare gdje je to god moguće. Također predvidjeti zaštitne ograde na balkonima ili terasama. Kapacitet stambene jedinice je 5 korisnika.

Uz stambenu jedinicu na katu bi trebalo predvidjeti uredski prostor za voditeljicu podružnice organiziranog stanovanja s uredskom opremom (stol, stolice, ormar za odlaganje dokumentacije..) manji sanitarni čvor i  čajnu  kuhinjicu. 

Predvidjeti centralni sustav grijanja, uz pomoć dizalica topline za grijanje i klimatizaciju prostorija. Predvidjeti mogućnost ugradnje solarnih panela.

Priprema potrošne tople vode se predviđa uređajem za grijanje. Ovisno o odabranom načinu grijanja potrebno je u prizemlju kuće predvidjeti odgovarajući prostor za smještaj sustava grijanja i pripreme tople vode.

Na svim prozorima predvidjeti komarnike i adekvatnu zaštitu od sunčane svjetlosti.  Predvidjeti ugradnju portafona za obje  etaže. 

Projektna dokumentacija:
Za ishođenje građevinske dozvole te gradnju objekta, potrebno je izraditi sljedeće:
IDEJNO RJEŠENJE

1.
geodetski situacijski nacrt

2.
potvrda katastra o evidentiranju čestice

3.
izrada idejnog rješenja za ishođenje uvjeta gradnje i posebnih uvjeta javnopravnih tijela s 3D prikazom nove građevine (vizualizacija) - Projektant je dužan prethodno izraditi idejno rješenje kao podlogu na temelju koje će ishoditi posebne uvjete i uvjete priključenja. Idejno rješenje mora odobriti investitor. Projektant je dužan izraditi idejno rješenje predmetnog objekta sa svim nacrtima (tlocrti prizemlja, kata i krova, poprečni i uzdužni presjeci, pročelja). Idejno rješenje se dostavlja u 3 primjerka, te u elektroničkom zapisu u pdf-u. Po odobrenom idejnom rješenju za ishođenje uvjeta priključenja i posebnih uvjeta izvršiti  elektronsku  prijavu  putem sustava eDozvole,

4. Izrada elaborata koji prethode izradi glavnog projekta:

-elaborat zaštite na radu

-elaborat zaštite od požara

-elaborat zaštite od buke

-geomehanički elaborat

GLAVNI PROJEKT

Projektant podnosi zahtjev za ishođenje posebnih uvjeta i uvjeta priključenja. Projektant je dužan izraditi glavni projekt u skladu s izdanim posebnim uvjetima i uvjetima priključenja.

Glavni projekt potrebno je izraditi sukladno važećem zakonu, pravilnicima i propisima RH, te isti mora sadržavati one odgovarajuće projekte pojedinih struka koji su potrebni za davanje cjelovitog i usklađenog tehničkog rješenja građevine (arhitektonski projekt, projekt fizikalnih svojstava građevine, projekt konstrukcije, projekt vodovoda i kanalizacije, elektrotehnički projekt, projekt strojarskih instalacija, treba sadržavati i geodetske usluge koje sustavni dijelovi glavnog projekta, prikaza smještaja građevine u prostoru i dokazivanje ispunjavanja temeljnih zahtjeva za građevinu, kao i drugih zahtjeva i uvjeta iz Zakona o gradnji, uvjeta gradnje na određenoj lokaciji, posebnih zakona i propisa donesenih na temelju tih zakona. 

Svi odgovarajući projekti pojedinih struka koji čine projekt građevine moraju biti međusobno usklađeni i tako usklađeni moraju prikazivati cjelovite građevine u tehničko-tehnološkom i funkcionalnom smislu. Svaki odgovarajući projekt pojedine struke mora sadržavati iskaz procijenjenih troškova građenja - za dio građevine na kojeg se odnosi, a u prvoj mapi mora biti zajednički iskaz procijenjenih troškova građenja (provesti obračun troškova pojedine stavke troškovnika prema količinama i jediničnim cijenama). Glavni projekt mora sadržavati sve grafičke prikaze koje je potrebno imati na gradilištu kako bi se građevina mogla izvesti na projektirani način.

Svi projekti moraju biti međusobno usklađeni, te moraju akceptirati prilaze građevini, te se projektiranim zahvatima ne smije utjecati na njihove lokacijske uvjete.

Glavni projekt se sastoji od sljedećih dijelova projekta za građevinsku dozvolu:

a)
Arhitektonski projekt, s uključenim:

-
prikazom mjera zaštite od požara,

-
prikazom mjera zaštite od buke,

-
prikazom mjera zaštite na radu,

-
prikazom mjera toplinske zaštite,

b)
Građevinski projekt – statički proračun konstrukcije,

c)
Građevinski projekt – vodovoda i kanalizacije,

d)
Građevinski projekt – racionalne uporabe energije i toplinske zaštite građevine,

e)
Strojarski projekt – grijanje, hlađenje i ventilacija,

f)
Elektrotehnički projekt – rasvjeta, slaba struja, jaka struja, gromobranske instalacije,

g)
projekt unutrašnjeg opremanja objekta

h)
izrada geodetskih usluga do ishođenja građevinske dozvole.

Ponuditelj je dužan izraditi plan izvođenja radova prema ovoj shemi: 

•
Idejni projekt 
- 15 do 20 kalendarskih dana od dana sklapanja Ugovora

•
Glavni projekt
- 30 kalendarskih dana  od ishođenih posebnih uvjeta priključenja 

•
Izvedbeni projekt – 30 kalendarskih dana od ishođenja pravomoćnih građevinskih dozvola

Glavni projekt se izrađuje u 3 tiskana primjerka koji se isporučuje Naručitelju te se isti isporučuje i u digitalnom formatu u pdf-u.

Za sve navedene stavke ponude Ponuditelj je obvezan uračunati sve troškove koji su mu potrebni za cjelokupnu izradu pojedinih dokumenata, kao što su geodetske podloge, troškovi ovjere i ostali slični troškovi koji mogu nastati u svrhu izvršenja tražene usluge.

Projektna dokumentacija koja je predmet ovog postupka jednostavne nabave u pojedinim dijelovima ima ili može imati svojstvo autorskog djela te Ponuditelj predajom svoje ponude prihvaća činjenicu kako ni na koji način neće ograničavati korištenje predmetnih površina uređenih prema projektnoj dokumentaciji koja je predmet jednostavne nabave. 

Ponuditelj je suglasan da Naručitelj može koristiti projektnu dokumentaciju i njezine dijelove u promociji projekta, marketinške svrhe i prikupljanju sredstava bez ikakvih ograničenja ili obveza plaćanja naknade ponuditelju.

Tijekom izrade projektne dokumentacije koja je predmet nabave odabrani Ponuditelj obvezan je aktivno surađivati s predstavnikom Naručitelja, izvještavati i upoznavati Naručitelja o napretku izrade projektne dokumentacije, a sve u svrhu izbjegavanja mogućih nedostataka i drugačijih zahtjeva Naručitelja.

Odabrani Ponuditelj dužan je predmet nabave izvršiti uredno, savjesno i odgovorno, pažnjom dobrog stručnjaka, po najvišim profesionalnim standardima, u skladu s pozitivnim propisima koji se odnose na predmet nabave, nalozima i uputama Naručitelja te uvjetima i zahtjevima iz ovog Poziva na dostavu ponuda.

IZVEDBENI PROJEKT

1.
izrada izvedbenog projekta koga čine:

2.
Izvedbeni projekt arhitekture (sheme stolarije, bravarije, detalji izvedbe)

3.
Izvedbeni projekt konstrukcije (plan oplate, plan pozicija armature)

Ponuditelj je dužan uz gornju dokumentaciju, isporučiti troškovnike pojedinih projekata i rekapitulaciju troškovnika projektantskim cijenama i bez cijena.

U okviru ovog projektnog zadatka potrebno je izraditi i projekt opremanja s troškovnikom. Troškovnike je potrebno isporučiti u .xls formatu.

Upute za izradu troškovnika:

Izvršitelj ima posebnu obvezu tehničke specifikacije (tehnički opis i troškovnik)

izraditi uz primjenu odredaba Zakona o javnoj nabavi naročito članaka 206. do 211., te važećim propisima koje se odnose na tehničke specifikacije. Sukladno čl. 209 Zakona o javnoj nabavi uz poštovanje obveznih nacionalnih tehničkih pravila, pod uvjetom da su u skladu s pravom Europske unije, tehničke specifikacije se formuliraju na jedan od sljedećih načina:

1. u obliku izvedbenih ili funkcionalnih zahtjeva, koji mogu uključivati karakteristike koje se odnose na zaštitu okoliša, pod uvjetom da su parametri dovoljno precizni kako bi ponuditelji mogli odrediti predmet nabave, a javni naručitelji dodijeliti ugovor

2. upućivanjem na tehničke specifikacije i uz uvažavanje sljedećeg redoslijeda prioriteta, na nacionalne norme kojima su prihvaćene europske norme, europska tehnička odobrenja,

zajedničke tehničke specifikacije, međunarodne norme, druge tehničke referentne sustave koje su utvrdila europska normizacijska tijela, ili ako bilo koji od prethodnih ne postoji, na nacionalne norme, nacionalna tehnička odobrenja ili nacionalne tehničke specifikacije koje se odnose na projektiranje, izračun i izvođenje radova te uporabu robe, pri čemu svako upućivanje mora biti popraćeno izrazom »ili jednakovrijedno«

3. u obliku izvedbenih ili funkcionalnih zahtjeva iz citirane točke 1., s upućivanjem na tehničke specifikacije iz citirane točke 2. kao sredstvom pretpostavke sukladnosti s takvim izvedbenim ili funkcionalnim zahtjevima

4. upućivanjem na tehničke specifikacije iz citirane točke 2. za određene karakteristike te upućivanjem na izvedbene ili funkcionalne zahtjeve iz citirane točke 1. za ostale karakteristike.

Sukladno članku 210. Zakona o javnoj nabavi Tehničke specifikacije ne smiju upućivati na određenu robnu marku ili izvor, ili određeni proces s obilježjima proizvoda ili usluga koje pruža određeni gospodarski subjekt, ili na zaštitne znakove, patente, tipove ili određeno podrijetlo ili proizvodnju ako bi to imalo učinak pogodovanja ili isključenja određenih gospodarskih subjekata ili određenih proizvoda, osim ako je to opravdano predmetom nabave. Upućivanje je iznimno dopušteno ako se predmet nabave ne može dovoljno precizno i razumljivo opisati sukladno članku 209. Zakona o javnoj nabavi. U tom slučaju u stavkama troškovnika gdje je dozvoljeno nuđenje jednakovrijednog potrebno je predvidjeti rubriku u kojoj su navedeni kriteriji za ocjenu jednakovrijednosti (minimalne bitne karakteristike proizvoda koje moraju biti ispunjene da bi se ponuđeni proizvod smatrao jednakovrijednim). Kriterije za ocjenu jednakovrijednosti potrebno je definirati na način da istima može udovoljiti najmanje dva proizvoda različitog proizvođača. Radovi će se ugovarati putem javne nabave i zbog toga je potrebno u opisima svih stavki troškovnika izbjegavati formulaciju kao što je npr. „po odabiru projektanta/naručitelja/investitora“. Svaka stavka mora biti jednoznačno opisana i ne može biti podložna naknadnim tumačenjima prilikom izvedbe. Uz troškovnik treba priložiti sve nacrte, sheme i sl. na koje se projektant poziva u opisima pojedinih stavki troškovnika ili detaljno opisati stavku. Također u opisima stavaka troškovnika potrebno je izbjegavati izraz kao što je npr. „paušal“ za jedinicu mjere po kojoj se stavka obračunava.

Ako se za jedinicu mjere po kojoj se stavka troškovnika obračunava koristi izraz „komplet“, upisivanje cijene potrebno definirati tako da je moguć upis isključivo jedinične i ukupne cijene kompleta, a ne upis cijene za pojedine elemente (podstavke) iz opisa takve stavke.

Dozvoljeno u ovakvoj stavci definirati mjesta za upis nuđenog proizvoda.

Također stavke troškovnika nije dopušteno opisivati tako da se njima nabavljaju dodatni (nepredviđeni) radovi/roba/usluge. Sve stavke troškovnika potrebno je što jasnije opisati, dati osnovne i bitne tehničke specifikacije, točne količine, materijale i ostale bitne karakteristike predmeta nabave kako bi ponuditelj mogao dati što kvalitetniju ponudu i kako bi se osiguralo načelo transparentnosti i jednakog tretmana.

Kao zadnju stranicu troškovnika također potrebno je predvidjeti i rekapitulaciju za cjelokupno ponuđeni predmet nabave.

Nadalje, potrebno je predvidjeti i rubriku za upisivanje naziva/modela/tipa robe i naziv proizvođača i zemlje porijekla robe (rubriku za nuđenje jednakovrijednog proizvoda u Excel formatu troškovnika kao zasebna ćelija u stavci). Troškovnik mora naročito obuhvaćati sve potrebne radove (svih struka), sadržavati formule koje omogućavaju množenje i zbrajanje cijena te biti izrađen u Excel formatu sa zaključanim ćelijama, osim ćelija za unos jedinične cijene i ćelije za upis ponuđenog proizvoda koje su otključane te ponuditeljima omogućuju upisivanje.

Troškovi ishođenja atestne dokumentacije koju treba predati kod izvedbe pojedine stavke ne iskazuju se kao zasebna stavka već se u opisu stavke navodi da ti troškovi moraju biti uključeni

u jediničnu cijenu te stavke budući da je zakonska obveza izvođača priložiti atestnu dokumentaciju za ugrađene proizvode.

Pojedini poslovi koje ugovara Naručitelj vezano uz priključenja objekta na komunalnu infrastrukturu (HEP i sl.) nisu sastavni dio ovog troškovnika već se ugovaraju zasebno.

Stavke troškovnika moraju biti opisane (tehničke specifikacije, karakteristike, funkcije) na način da pojedinačno i u njihovoj ukupnosti:

- odražavaju ekonomičnost primijenjenih rješenja ,

- odražavaju rješenja u odnosnim strukama (za radove i opremu koji se izvode, isporučuju i montiraju) koja su sukladna propisima u tom području, te važećim hrvatskim i EU standardima

i normama,

- opisi budu što jednostavnije sročeni na način da se definiraju samo ključne tehničke karakteristike i funkcije.

Usluga se mora ponuditi i izvršiti u opsegu i sadržaju sukladno Dokumentaciji o nabavi te odredbama Zakona o prostornom uređenju (NN 153/13, 65/17, 114/18, 39/19, 98/19, 67/23), Zakona o gradnji (NN 153/13, 20/17, 39/19, 125/19), Zakona o poslovima i djelatnostima prostornog uređenja i gradnje (NN 78/15, 118/18, 110/19) Zakona o zaštiti na radu (NN 71/14, 118/14, 154/14 , 94/18, 96/18), Zakona o zaštiti od požara (NN 92/10, 114/22) i drugim posebnim propisima koje se odnose na poslove projektiranja.

Troškovnici svih radova, uključivo namještaja i opreme, moraju biti usklađeni sa zahtjevima Zakona o javnoj nabavi (NN 120/16, 114/22) te dostavljeni u .xls formatu.

Ponuditelj je dužan angažirati ovlaštene stručnjake s odgovarajućom stručnom spremom i radnim iskustvom na izradi dokumentacije koja je predmet ovog predmeta nabave.

Ovlašteni stručnjaci dužni su se odazvati  koordinacijskim sastancima. Glavni projektant dužan je prisustvovati svakom koordinacijskom sastanku, a ostali stručnjaci po potrebi. Koordinacijski sastanci održavati će se najmanje jednom tjedno u prostorijama Naručitelja.
Izrađenu dokumentaciju potrebno je dostaviti u 4 printana primjerka i u digitalnom formatu (excell,dwg,word,pdf).
Ponuditelj je obvezan pridržavati se slijedećeg:

Projektant ima posebnu obvezu odazvati se na poziv Naručitelja pri realizaciji projekta i na svoj rizik i o svome trošku otkloniti sve uočene nedostatke na izrađenoj projektnoj dokumentaciji koje je sam prouzročio, i to bilo da je propustio izraditi određeni dio projektne dokumentacije, bilo da je projektnu dokumentaciju ili jedan njezin dio izradio u suprotnosti s projektnim zadatkom, zakonskom regulativom, tehničkim propisima, pravilnicima i pravilima struke.

Projektant je u obvezi da na pisani zahtjev Naručitelja, u svim fazama izrade projektne dokumentacije, izvrši sve potrebne pravovremeno iskazane izmjene u projektu koje Naručitelj ocijeni korisnim, a koji su u skladu s pravilima struke, u svrhu ispunjenja i zaštite Naručiteljevih interesa opisanih u projektnom zadatku, bez prava na naknadu.

Projektant je obvezan u obavljanju usluga zastupati interese Naručitelja, na način da razmatra i predlaže racionalnija rješenja tijekom izrade dokumentacije. Geodetske podloge i elaborati se izrađuju na geodetskim podlogama koje uključuju snimak stvarnog stanja na terenu - geodetsku situaciju, preklopljenu s kopijama katastarskog plana, u odgovarajućem mjerilu. Geodetsku situaciju postojećeg stanja na terenu snimati u koridoru zahvata, a prema potrebi i šire. Na geodetskoj situaciji detaljno, u visinskom i položajnom smislu prikazati sljedeće: - sve instalacione šahtove u parteru (vodovod, kanalizacija, DTK, odvodnja oborinskih voda i sl.). Nakon obilježavanja međenih linija trajnim međenim oznakama, potrebno je pozvati i s novoformiranim međama upoznati katastarske posjednike i zemljišnoknjižne vlasnike svih susjednih katastarskih čestica, te s njima napraviti Izvješće o utvrđivanju međa i drugih granica, te o novom razgraničenju.

Glavni projekt mora sadržavati sve grafičke prikaze koje je potrebno imati na gradilištu kako bi se građevina mogla izvesti na projektirani način te na način da se za isto ne ugovora niti dodatno izrađuje izvedbeni projekt osim traženih izvedbenih projekata .

Odabrani ponuditelj – izvršitelj usluga će konačnu verziju dokumentacije dostaviti u elektroničkom obliku na mediju u 2 (dva) primjerka, u tiskanom obliku u jednom (1) primjerku, te još 4 (četiri) tiskanih primjeraka nakon izdavanja građevinske dozvole.

Predmet nabave uključuje i provedbu upravnog postupka za ishođenje potrebnih dozvola pred javnopravnim tijelima (građevinska dozvola), kao i ishođenje potrebnih uvjeta od nadležnih tijela za izradu određene faze projektne dokumentacije.
Procijenjena vrijednost nabave: 26.000,00 eura bez PDV-a.
Sukladno članku 15. I članku 12. Stavku 1. Zakona o javnoj Nabavi (NN 120/16) na nabavu roba i usluga procijenjene vrijednosti manje od 26.540,00 eura bez PDV-a odredbe Zakona o javnoj nabavi ne primjenjuju se.

3. UVJETI NABAVE
Ovaj postupak nabave uključuje sklapanje: sklapanje Ugovora o izradi projektne dokumentacije za izgradnju i opremanje kuće namijenjene uspostavi usluge organiziranog stanovanja na građevinskoj čestici 480/10 k.o. Dugo Selo II u Ulici grada Biograda n/m u Dugom Selu

Rok valjanosti ponude: 90 dana od otvaranja ponude
Rok, način i uvjeti plaćanja: Izvršitelj se obvezuje fakturirati svaku isporuku po ugovorenim cijenama, a plaćanje se načelno vrši u roku od 30 dana od dana zaprimanja računa . Centar za rehabilitaciju Stančić obveznik  je provođenja javne nabave. Prema članku 6. Zakona o elektroničkom izdavanju računa u javnoj nabavi (NN 94/2018) od 1.srpnja 2019.g više ne zaprima račune u papirnatom obliku putem pošte ili skenirane putem e-maila. Slijedom navedenog račun je potrebno poslati   isključivo  kao eRačun koji je sukladan EU normi.
Rok izvršenja usluge: 
Rok izvršenja usluge je  3 mjeseca od dana obostranog potpisa ugovora poštujući dinamički plan pružanja usluge.

Izrada projektne dokumentacije smatra se izvršenom predajom Naručitelju projektne dokumentacije u ugovorenom broju i obliku primjeraka, svih sastavnica projektne dokumentacije, predajom svih dozvola, suglasnosti, rješenja, odnosno potvrda nadležnih upravnih tijela o čemu ugovorne strane sastavljaju zapisnik.

Kriterij za odabir ponude: ekonomski nepovoljnija ponuda na način da će između valjanih ponuda, odabrati najpovoljniju ponudu za cjelokupni predmet nabave.
Najpovoljnijom ponudom smatrati će se ona ponuda koja nakon bodovanja ostvari najveći broj bodova, a prethodno je utvrđena prihvatljivom.
Naručitelj određuje kriterije koji su povezani s predmetom nabave kako slijedi: 

	Kriterij
	Opis kriterija
	Maksimalni broj bodova po kriteriju

	A
	Cijena ponude 
	70

	B
	Iskustvo stručnjaka (IS)
	30

	UKUPNO:
	100



1.Financijski dio ponude - cijena ponude A

Ovim kriterijem se ocjenjuje cijena ponude gospodarskog subjekta. Maksimalan broj bodova koji svaka ponuda može ostvariti u okviru ovog kriterija je 70 bodova.

Vrednovanje financijskog dijela ponude provodi se po sljedećoj formuli:


[image: image1.png]



Pri čemu je:

Cj
=   cijena ponude koja se rangira (s PDV-om), 

f 
=  70 težina financijskog dijela ponude,

Cmin
= cijena ponude s najnižom ponuđenom cijenom (s PDV-om)  

F
=  broj bodova koje po financijskom kriteriju ostvari svaka ponuda

Broj bodova za promatranu ponudu po kriteriju cijene, dobiven po gore navedenoj formuli, utvrđuje se kao cijeli broj (uz zaokruživanje na dva decimalna mjesta).
2.  Iskustvo stručnjaka (IS)

Naručitelj kao drugi kriterij za odabir ekonomski najpovoljnije ponude određuje specifično iskustvo Stručnjaka 1 i Stručnjaka 2,  a koje je ponuditelj nominirao u ponudi na okolnost ispunjavanja uvjeta tehničke i stručne sposobnosti iz točke 
Određivanjem ovog kriterija Naručitelj osigurava da stručnjak koji će biti angažirani na izvršenju usluge može na temelju specifičnih referenci povezanih s predmetom nabave prepoznati sve rizike kao i ostale zahtjeve koji proizlaze iz tražene usluge koja je predmet ove nabave.
Bodovanje stručnjaka prikazano je tablicom u nastavku: 

	Naziv stručnjaka
	Opis specifičnog iskustva
	Broj projekata
	Broj bodova

	Stručnjak 1. ovlašteni arhitekt
	Broj izvršenih usluga na izradi glavnog projekta i/ili izvedbenog projekta za izgradnju i/ili rekonstrukciju građevine javne i društvene namjene minimalne bruto površine 500 m2, na kojima je navedeni stručnjak sudjelovao u funkciji projektanta arhitektonskog projekta
	1
	2

	
	
	2
	5

	
	
	3
	8

	
	
	4
	12

	
	
	5 i više
	15


	Naziv stručnjaka
	Opis specifičnog iskustva
	Broj projekata
	Broj bodova

	Stručnjak 2. ovlašteni inženjer građevine
	Broj izvršenih usluga na izradi glavnog projekta i/ili izvedbenog projekta za izgradnju i/ili rekonstrukciju građevine javne i društvene namjene minimalne bruto površine 500 m2, na kojima je navedeni stručnjak sudjelovao u funkciji projektanta građevinskog projekta
	1
	2

	
	
	2
	5

	
	
	3
	8

	
	
	4
	12

	
	
	5 i više
	15


· Dokaz sposobnosti:

Ponuditelj mora dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta.

Upis u registar dokazuje se odgovarajućim izvodom (npr. Izvadak iz sudskog registra), a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.
Izvod ili izjava ne smiju biti stariji od 30 dana računajući od dana slanja poziva za dostavu ponuda putem elektroničke pošte.
Naručitelj neće uzeti u obzir ponudu ponuditelja koji ne priloži traženi dokaz sposobnosti.

4. TEHNIČKA I STRUČNA SPOSOBNOST
1.Iskustvo potrebno za izvršenje ugovora

Gospodarski subjekt mora u postupku javne nabave dokazati da u godini u kojoj je započeo postupak nabave (2025.) i tijekom  (3) godina koje prethode toj godini (2024.-2022.) ima dovoljnu razinu iskustva što se dokazuje odgovarajućim referencijama iz popisa uredno izvršenih usluga, odnosno da je u definiranom periodu uredno izvršio usluge iste ili slične predmetu nabave minimalno ukupne vrijednosti 26.000,00 EUR.

Iste ili slične usluge predmetu nabave odnose se na izradu projektne dokumentacije zgrada javne i društvene namjene i svih ostalih zgrada ili izradu projektne dokumentacije rekonstrukcije zgrada javne i društvene namjene i svih ostalih zgrada. Sukladno Zakonu o gradnji (NN 153/13, 20/17, 39/19, 125/19) zgrada je zatvorena i/ili natkrivena građevina namijenjena boravku ljudi, odnosno smještaju životinja, biljaka i stvari. Zgradom se ne smatra pojedinačna građevina unutar sustava infrastrukturne građevine.

Ovaj uvjet ponuditelju je dozvoljeno dokazivati s najmanje 1 (jednom), a najviše 2 (dvije) uredno izvršene usluge čija je vrijednost bez PDV-a kumulativno jednaka ili veća od 26.000,00 EUR.
2.Podaci o angažiranim tehničkim stručnjacima

Gospodarski subjekt mora dokazati da ima na raspolaganju ljudske resurse (stručnjake), potrebne za izvršenje ugovora o javnoj nabavi, kako slijedi:


Stručnjak 1: 1 osoba arhitektonske struke – ovlašteni arhitekt


Stručnjak 2: 1 osoba građevinske struke – ovlašteni inženjer građevine


Stručnjak 3: 1 osoba strojarske struke – ovlašteni inženjer strojarstva


Stručnjak 4: 1 osoba elektrotehničke struke – ovlašteni inženjer elektrotehnike

Ponuditelj može u izvršenju ugovora angažirati i veći broj stručnjaka uz ograničenje da svakako mora angažirati minimum stručnjaka tražen dokumentacijom o nabavi.

Navedeni stručnjaci moraju sudjelovati u izvršenju ugovora.

Ukoliko tijekom izvršenja ugovora zbog nepredviđenih okolnosti dođe do potrebe za zamjenom stručnjaka potrebno je zatražiti pisanu suglasnost naručitelja o traženoj izmjeni.

Novi predloženi stručnjak mora imati iste ili bolje kvalifikacije.

5.SASTAVNI DIJELOVI PONUDE

Ponuda treba sadržavati:
· Ponudbeni list ( popunjen, potpisan i ovjeren od strane ponuditelja)

· Troškovnik 

· Dokazi sposobnosti

· Tehnička i stručna sposobnost
6.ROK I NAČIN DOSTAVE PONUDE

· Krajnji rok za podnošenje ponude je  11.srpnja 2025.g. Otvaranje ponuda održat će se nakon  isteka roka za dostava ponuda u prostorijama naručitelja.

·  Otvaranje ponuda nije javno.

· Ponuda se dostavlja na  mail adresu naručitelja: sanja.duras@socskrb.hr
7.OSTALO
7.1. Način određivanja cijene ponude, valuta ponude

· Tijekom trajanja ugovora cijena ponude je nepromjenjiva. Ponuditelj izražava cijenu ponude u eurima.

· Cijena ponude piše se brojkama. U cijenu ponude bez poreza na dodanu vrijednost moraju biti uračunati svi troškovi i popusti. 

· Ponuda se izrađuje bez posebne naknade.

7.2.  Jezik i pismo ponude

· Ponuda se izrađuje na hrvatskom jeziku i latiničnom pismu.
7.3. Ostale obavijesti

· Gospodarski subjekti mogu zahtijevati objašnjenja vezana uz Poziv za dostavu ponuda i to najkasnije tri (3) dana prije isteka roka za dostavu ponuda, a naručitelj je dužan  poslati odgovor na upit , na dokaziv način, najkasnije dva (2) dana prije isteka roka za dostavu ponuda.

· Kontakt osoba u postupku nabave i suradnje s pružateljem i za cjelokupno izvršenje usluge: Sanja Đuras, sanja.duras@socskrb.hr
· Pisanu obavijest o rezultatima nabave naručitelj će dostaviti  putem elektroničke pošte svim ponuditeljima u roku od trideset (30) dana od isteka roka za  dostavu ponuda.

· Naručitelj će s odabranim ponuditeljem sklopiti Ugovor o izradi projektne dokumentacije za izgradnju i opremanje kuće namijenjene uspostavi usluge organiziranog stanovanja na građevinskoj čestici 480/10 k.o. Dugo Selo II u Ulici grada Biograda n/m u Dugom Selu
S poštovanjem,







Ovlaštene osobe Naručitelja
I DIO
PONUDBENI LIST

PREDMET NABAVE:______________________________________________________ 
Naziv i sjedište naručitelja:

Centar za rehabilitaciju Stančić, Stančić, Zagrebačka 23, 10370 Dugo Selo

Naziv i sjedište ponuditelja, adresa:

OIB ______________________  IBAN:_____________________________________

Ponuditelj je u sustavu PDV-a: 
DA

NE

Ime i prezime osobe za kontakt: ________________________________

Telefon/telefax: _____________________________________________

 Adresa elektroničke pošte_______________________________
Ime, prezime i funkcija ovlaštene osobe za potpisivanje ugovora:

__________________________________________________________

Proučivši Poziv za dostavu ponuda u predmetu nabave _________________________, nudimo navedenu robu/radove/usluge sukladno uvjetima iz Poziva za dostavu ponuda, i u skladu s troškovnikom koji se nalazi u prilogu i čini sastavni dio ponude:

Cijena ponude bez PDV-a: 
_____________________________

Iznos PDV-a: 


_____________________________

Cijena ponude s PDV-om: 
_____________________________

Rok valjanosti ponude: 90 dana od dana određenog za dostavu ponude 

 Datum: __________________

__________________________________

/potpis ovlaštene osobe ponuditelja/
OBRAZAC 1. PODACI O ISKUSTVU STRUČNJAKA 

STRUČNJAK 1:  ______________________________________________(upisati ime i prezime)

Za potrebe postupka javne nabave izrade projektne dokumentacije za izgradnju i opremanje kuće namijenjene uspostavi usluge organiziranog stanovanja na građevinskoj čestici 480/10 k.o. Dugo Selo II u Ulici grada Biograda n/m u Dugom Selu
izjavljujemo da naprijed imenovani stručnjak ima sljedeće reference:
Iskustvo stručnjaka 1 – Broj izvršenih usluga na izradi glavnog projekta i/ili izvedbenog projekta za izgradnju i/ili rekonstrukciju građevine javne i društvene namjene minimalne bruto površine 500 m2, na kojima je navedeni stručnjak sudjelovao u funkciji projektanta arhitektonskog projekta
	Red. br.
	Naziv projekta na kojem je stručnjak stekao traženo iskustvo 
	Naziv naručitelja (Naziv poslodavca i/ili ugovorne strane-naručitelja)
	Kontakt podaci naručitelja za provjeru

(broj telefona, e-mail ili sl.)
	Razdoblje pružanja usluge 

	1.
	
	
	
	

	2.
	
	
	
	

	3.
	
	
	
	

	4.
	
	
	
	

	5.
	
	
	
	


Napomene: 

· Naručitelj prihvaća i drugačiji oblik obrasca, ali mora sadržavati sve tražene podatke s ovog predloženog obrasca.

· Obrascu treba priložiti dokument iz kojega je nedvojbeno vidljivo traženo iskustvo navedeno u ovom prilogu.
Potvrđujem točnost navedenih podataka i izjavljujem da ću biti na raspolaganju ponuditelju u provedbi ugovora
__________________________________________
Potpis stručnjaka
OBRAZAC 1. PODACI O ISKUSTVU STRUČNJAKA 

STRUČNJAK 2:  ______________________________________________(upisati ime i prezime)

Za potrebe postupka javne nabave izrade projektne dokumentacije za izgradnju i opremanje kuće namijenjene uspostavi usluge organiziranog stanovanja na građevinskoj čestici 480/10 k.o. Dugo Selo II u Ulici grada Biograda n/m u Dugom Selu
izjavljujemo da naprijed imenovani stručnjak ima sljedeće reference:
Iskustvo stručnjaka 1 – Broj izvršenih usluga na izradi glavnog projekta i/ili izvedbenog projekta za izgradnju i/ili rekonstrukciju građevine javne i društvene namjene minimalne bruto površine 500 m2, na kojima je navedeni stručnjak sudjelovao u funkciji projektanta arhitektonskog projekta
	Red. br.
	Naziv projekta na kojem je stručnjak stekao traženo iskustvo 
	Naziv naručitelja (Naziv poslodavca i/ili ugovorne strane-naručitelja)
	Kontakt podaci naručitelja za provjeru

(broj telefona, e-mail ili sl.)
	Razdoblje pružanja usluge 

	1.
	
	
	
	

	2.
	
	
	
	

	3.
	
	
	
	

	4.
	
	
	
	

	5.
	
	
	
	


Napomene: 

· Naručitelj prihvaća i drugačiji oblik obrasca, ali mora sadržavati sve tražene podatke s ovog predloženog obrasca.

· Obrascu treba priložiti dokument iz kojega je nedvojbeno vidljivo traženo iskustvo navedeno u ovom prilogu.
Potvrđujem točnost navedenih podataka i izjavljujem da ću biti na raspolaganju ponuditelju u provedbi ugovora
__________________________________________
Potpis stručnjaka

